El cicle de cinema ‘20 dels anys 20’ continua esta setmana ‘Con faldas y a lo loco’
12 de febrer 2020

![](/media/eszlvk5j/75_c_con_faldas_y_a_lo_loco_cuerpo.jpg)  
  

El cicle de Cinema Club ‘20 dels anys 20’ organitzat per la Regidoria de Joventut i Infància continua aquesta setmana amb la projecció del clàssic _Con faldas y a lo loco_ (_Some like it hot_, els EUA, 1959) en el Casal Jove.

  

Divendres 14 de febrer, a les 19 hores, es projectarà la comèdia del cineasta Billy Wilder, una versió d'un film francés dels anys 30 ambientada, esta, en l'època en la qual els Estats Units vivia la Llei Seca. Els protagonistes són dos músics, Joe (Tony Curtis) i Jerry (Jack Lemmon), que es veuen obligats a fugir de la màfia després de ser testimonis d'un ajust de comptes entre dos bandes rivals. Decidixen vestir-se de dones i tocar en una orquestra femenina per a passar desapercebuts i hi coneixen Kane (Marilyn Monroe) la cantant del grup.

  

Joe intenta seduir-la fent-se passar per un magnat important mentre que Jerry és cortejat per un milionari que vol casar-se amb ell. Este clàssic del cinema va estar nominat en 6 categories als premis Oscar i va aconseguir el de Millor Vestuari i va obtindre tres Globus d'Or, el de Millor Pel·lícula de Comèdia i al Millor Actor i Actriu principal per a Lemmon i Monroe, entre altres guardons.

*   [](http://www.facebook.com/sharer.php?u=https://aytosagunto.es/va/actualitat/el-cicle-de-cinema-20-dels-anys-20-continua-esta-setmana-con-faldas-y-a-lo-loco/ "Facebook")
*   [](http://twitter.com/share?url=https://aytosagunto.es/va/actualitat/el-cicle-de-cinema-20-dels-anys-20-continua-esta-setmana-con-faldas-y-a-lo-loco/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-de-cinema-20-dels-anys-20-continua-esta-setmana-con-faldas-y-a-lo-loco/ "Linked In")
*   [](mailto:?body=https://aytosagunto.es/va/actualitat/el-cicle-de-cinema-20-dels-anys-20-continua-esta-setmana-con-faldas-y-a-lo-loco/)